אדל (ספר)

אדל הוא רומן היסטורי מאת הסופרת הישראלית והיוצאת בשאלה יוכי ברנדס אשר מגולל את סיפורם של מייסד תנועת החסידות הבעל שם טוב ובתו אדל. הספר יצא לאור ב-12 באוגוסט 2018 על ידי כנרת זמורה-ביתן דביר, נכנס לחמישייה הראשונה ברשימת רבי המכר של צומת ספרים ושל סטימצקי לשנת 2018 ונחשב כספר החשוב ביותר של ברנדס.

הספר מגולל את קורות חייו של הבעל שם טוב, דרך נקודת מבטה של בתו. במסעותיהם מתואר כיצד תורתו של הבעל שם טוב מתפתחת עקב נסיבות חייו ומושפעת מהם.

== רקע וכתיבה ==
הסופרת הישראלית יוכי ברנדס החלה לכתוב את "אדל" עוד בשנת 2012<ref></ref>. ברנדס שאפה שהרומן לא יתבסס רק על הביוגרפיה של הבעל שם טוב אלא גם על תורתו<ref name=":5" />. כרקע לכתיבת הספר עברה על מאות מחקרים וסיפורים העוסקים בדמותו של הבעל שם טוב, כשאת הספרים "הבעל שם טוב האיש שבא מן היער" של רועי הורן, "בעל השם - הבעש<nowiki></nowiki>ט - מאגיה, מיסטיקה, הנהגה" של עמנואל אטקס, "החסידות בין אקסטזה למאגיה" של משה אידל ו"השער לאין" של נתנאל לדרברג, כבעלי ההשפעה המשמעותית ביותר על ספרה<ref></ref>. בריאיון לאריאל שנבל מ"מקור ראשון" סיפרה:

בראיון לסמדר שילוני מאתר "ynet" הוסיפה ברנדס:

== עטיפת הספר ==
עטיפת הספר צולמה ועוצבה על ידי אנה קנטור<ref></ref><ref name=":4" />. על גבי העטיפה נראה בנה של ברנדס, אייל, כשהוא נושא על כתפיו את נכדת אחותה של ברנדס, מיקה<ref name=":5"></ref><ref name=":4" />.

== יציאה לאור ותפוצה ==
הספר יצא לאור ב-12 באוגוסט 2018 על ידי כנרת זמורה-ביתן דביר<ref></ref>, מכר אלפי עותקים<ref></ref> והגיע למקום השלישי ברשימת רבי המכר של צומת ספרים לשנת 2018 ולמקום השני ברשימת רבי המכר של סטימצקי לאותה שנה<ref></ref>.

== קבלה ביקורתית ==
הפרופסור לספרות והעורך יגאל שוורץ התבטא כי "אדל" הוא ספרה החשוב והנועז ביותר של ברנדס, ועם זאת השוטף והקריא מכולם<ref name=":4"></ref>.

זהרה רון מ"גלובס" כתבה כי זהו ספר בעל "עלילה סוחפת" ו"רקע ההיסטורי מרתק". היא ציינה לשבח את העובדה שאף שהעלילה מתרחשת במאות ה-17 וה-18, אצל הבעל שם טוב אין הדרת נשים. בתו ואשתו ממלאות תפקיד חשוב בחייו, וגם בעלילת הספר. רון הוסיפה כי גם היא מסכימה שזהו ספרה הטוב ביותר של ברדנס<ref></ref> קביעה שברדס עצמה הסכימה עימה<ref name=":0"></ref>.

יוספה קמחי מ"מעריב" כתבה כי "נוכחותה של אדל כאשה שיש לה השפעה ונוכחות חזקה בחייו של אביה, הוגה החסידות, שופכת אור חדש על מקומן של נשים במרחב היהודי המסורתי"<ref name=":3"></ref>, ובחדשות 13 נאמר כי יש בספר משהו שכל כך חסר הן בחילוניות האתאיסטית והן בדת הממוסדת<ref></ref>.

לעומתם, תמר רותם מ"הארץ" כתבה כי הסופרת מתקשה ללכוד את משק כנפיה של המהפכה המחשבתית והחברתית האדירה שחוללה החסידות ביהדות והמהפך בדמותו של הבעל שם טוב דווקא גורע מכוחו<ref></ref>.

== העיבוד למחזה ==

במהלך אירוע שנערך בתיאטרון "החאן" ניגשה יוצרת התיאטרון נתנאלה תירוש אל יוכי ברנדס ובקשה את ברכתה ליצירת עיבוד של הספר למחזה. ברדנס הסכימה אך אמרה שלא תוכל להתערב ביצירת המחזה<ref name=":1"></ref>. בראיון למתן ליונס מאתר "כיפה" סיפרה תירוש:

המחזה עובד על ידי נתנאלה תירוש ונדב סדקה<ref name=":0" />, ומשתתפים בו מוריס כהן, יעל שרייבר, נופר לוינגר, שיר שנער, אילן חזן וגדי ויסברט<ref name=":2"></ref> בבימוי של נתנאלה תירוש<ref name=":2" /><ref name=":0" /> ובהפקת הדס קדרון<ref></ref>. הופעת הבכורה יועדה בתחילה להתבצע ב-14 במרץ<ref name=":3" /> בתיאטרון החאן בירושלים<ref></ref><ref name=":1" /><ref name=":2" /><ref name=":3" />, אך לבסוף הועברה למוזיאון פעיל עין יעל בירושלים, והתרחשה ב-26 ביולי 2022<ref name=":1" />.
== ראו גם ==
* שבע אימהות

== קישורים חיצוניים ==
* 
* 
* 
* 

== ביאורים ==

== הערות שוליים ==

קטגוריה:רומנים היסטוריים
קטגוריה:ספרי יוכי ברנדס
קטגוריה:ספרי הוצאת כנרת
קטגוריה:הבעל שם טוב